kardosdrur/scandi-wiki huggingface dataset:
THX 1138

THX 1138 er en science fiction-spillefilm som er skrevet af George Lucas og Walter Murch og instrueret af George Lucas i 1971. Filmens historie finder sted i fremtiden hvor menneskene har søgt tilflugt i underjordiske byer. Befolkningen er under konstant overvågning og bliver kontrolleret af robotter som udfører politi-funktioner. Alle indbyggere skal tage narkotiske stoffer som undertrykker følelser og seksuelt begær. 

Filmen var den første spillefilm lavet af Lucas og er en videreudvikling av hans studentfilm Electronic Labyrinth THX 1138:4EB, som han lavede i 1967 mens han studerede ved University of Southern California i Los Angeles. Filmen var produceret i samarbejde mellem Warner Brothers og Francis Ford Coppola's (på den tids) nye firma American Zoetrope. Filmen var med nogen af datidens mest kendte skuespillere, deriblandt Robert Duvall og Donald Pleasance.

Produktion 
For at understærke den umenneskelige verden i THX 1138 insisterede Lucas at de fleste skuespillerne skulle barbere hovedet. 
For at skabe publicitet arrangerede Lucas at klippe håret på skuespillerene i uvanlige lokaler og filmede begivenhederne. Filmen blev brugt i kortfilmen Bald. Robert Duvall fik hovedet barberet mens han så en baseball kamp, mens Maggie McOmie blev barberet ved Palace of Fine Arts i San Francisco. En anden skuespiller som spillede en sindslidende mand klippede sit eget hår mens han sad i et badekar. Kortfilmen Bald var inkluderet i DVD udgaven af filmen, udgivet i 2004. 
Mange af statisterne i filmen blev rekrutteret fra rusbehandlingsprogrammet Synanon, der de fleste medlemmene barberede hovedet.

Rolleliste 
 Robert Duvall – THX 1138
 Donald Pleasance – SEN 5241
 Maggie McOmie – LUH 3417
 Don Pedro Colley – SRT

Trivia for filmen 

 I 1983 grundlagde George Lucas firmaet THX Ltd. som ble etableret for at lave en lydteknisk standard for biografsale. 
 I filmen American Graffiti er bilnummeret på bilen til Milner – en gul 1932 Ford "deuce" hot rod – "THX 138". 
 I filmen Ocean's Eleven bruger Matt Damon koden "1-1-3-8" til at åbne et pengeskab.

Eksterne Henvisninger 

Analyse av endringer i DVD versionen (engelsk) 

Science fiction-film fra USA
Amerikanske film fra 1971
Film instrueret af George Lucas
Engelsksprogede film
Værker om hjernevask
Blended

Blended er en amerikansk romantisk komedie fra 2014. Filmen er instrueret af Frank Coraci, og har Adam Sandler og Drew Barrymore i hovedrollerne. Filmen havde premiere i Danmark 3. juli 2014. Filmen var Sandler og Barrymores tredje romantiske komedie sammen, efter The Wedding Singer (1998) og 50 First Dates (2004).

Handling 

Jim (Adam Sandler) er en enkemand med tre døtre som han har et godt forhold til, men som han ikke helt ved hvordan han skal håndtere. Lauren (Drew Barrymore) har forladt eks-manden som var utro mod hende gentagene gange, og er nu alenemor til to sønner, mens børnenes far sjældent er til stede. En dag går de på en blind date, som imidlertid går meget dårligt, frem for alt på grund af deres modstridende personligheder. Men så vil tilfældighederne det til at begge tager på ferie samtidig til det samme sted i Afrika, på grund af at fælles bekendte af dem har aflyst sin romantiske ferie der. I løbet af turen kommer de nærmere hinandens børn, og opdager desuden at de selv har mere til fælles end de først antog.

Rolleliste 

 Adam Sandler som Jim
 Drew Barrymore som Lauren
 Bella Thorne som Hilary
 Emma Fuhrmann som Espn
 Alyvia Alyn Lind som Lou
 Braxton Beckham som Brendan
 Kyle Red Silverstein som Tyler
 Joel McHale som Mark
 Wendi McLendon-Covey som Jen
 Abdoulaye N'Gom som Mfana
 Shaquille O'Neal som Doug
 Terry Crews som Nickens
 Kevin Nealon som Eddy
 Jessica Lowe som Ginger
 Zak Henri som Jake
 Dan Patrick som Dick
 Lauren Lapkus som Tracy

Referencer

Eksterne henvisninger 
 
 

Amerikanske film fra 2014
Engelsksprogede film
Komediefilm fra USA
Romantiske film fra USA
Tømmermænd tur-retur

The Hangover Part III er en amerikansk komediefilm fra 2013. Filmen er den sidste i Hangover-trilogien, som fra før består af Tømmermænd i Vegas (2009) og Tømmermænd i Thailand (2011).

 Om filmen 
Filmen er, som de to foregående, instrueret af Todd Phillips. Phillips og Craig Mazin har skrevet manus. Bradley Cooper, Ed Helms og Zach Galifianakis spiller hovedrollerne.The Hangover Part III havde dansk premiere 30. maj 2013.

 Handling 
Denne gang er det ikke noget bryllup og ikke nogen . Men når The Wolfpack'', Phil (Bradley Cooper), Stu (Ed Helms) og Alan (Zach Galifianakis), er sammen på vejen, er der kun én ting som er sikkert: Det er ingenting som er sikkert.

Rolleliste 
 Bradley Cooper som Phil Wenneck
 Ed Helms som Stu Price
 Zach Galifianakis som Alan Garner
 Justin Bartha som Doug Billings
 Ken Jeong som Leslie Chow
 John Goodman som Marshall
 Melissa McCarthy som Cassie
 Jeffrey Tambor som Sid Garner
 Heather Graham som Jade
 Mike Epps som Black Doug
 Sasha Barrese som Tracy Billings
 Jamie Chung som Lauren Price
 Sondra Currie som Linda Garner
 Gillian Vigman som Stephanie Wenneck
 Oliver Cooper som Pharmacy Assistant
 Mike Valley som Nico
 Grant Holmquist som Tyler
 Oscar Torre som Officer Vasquez
 Zoe Aggeliki som Sandra

Eksterne henvisninger 
 

Amerikanske film fra 2013
Komediefilm fra USA
Jamie Chung

Jamie Jilynn Chung (født 10. april 1983 i San Francisco i USA) er en amerikansk skuespillerinde, med koreanske rødder, hun er muligvis bedst kendt for sin rolle som Lauren Price i komediefilmen Tømmermænd tur-retur fra 2013. Jamie Chung lægger stemme til Gogo Tomago, i Disneyfilmen Big Hero 6. Hun spiller desuden Mulan, i ABC-serien Once Upon A Time.

Eksterne henvisninger 

 

Skuespillere fra Californien
Personer fra San Francisco
Ed (løfte)

Traditionelt er en ed enten en ytring af kendsgerninger eller et løfte, hvis ordlyd har relation til noget helligt som et tegn på sandhed. 

Den juridiske erstatning for dem, hvis personlige holdninger gør, at de er imod at udføre en hellig ed, er en bekræftelse. I dag, selv når der ikke er hellige begreber involveret, bliver visse udsagn i forbindelse med juridiske eller ceremonielle handlinger opfattet som en ed, når de bliver sagt højt. Udsagnsordet "sværge" bruges til at beskrive det at tage en ed.

En regent eller præsident, der overtager sine poster, bliver taget i ed.

 
Jura
Sproget
Roger

Roger er en oprindelig engelsk variant af drengenavnet Rodger. Navneleddet Rod- kan komme af det norrøne ord hróðr, der betyeder "ære" eller "berømmelse", eller af det gammelhøjtyske hruod med samme betydning. Det andet navneled kan komme af det norrøne geirr eller det gammelhøjtyske ger, der begge betyder "spyd", eller af det urnordiske  *hariaR, "kriger", eller *wariaR, "forsvarer". 

Hroðgar var en gammelengelsk og Hróðgeirr en norrøn variant af navnet.

Udbredelse

Roger er et meget almindeligt navn i Belgien og er ellers meget brugt i USA, Sverige, Norge og Frankrig. Den tyske form Rüdiger er almindelig i Tyskland.

Kendte personer med navnet
Personene i listen er ordnet kronologisk efter fødselsår.
Frère Roger (f 1915), schweizisk præst
Roger Moore (f 1927), engelsk skuespiller
Roger Miller (1936–1992), amerikansk sanger
Roger Waters (f 1943), engelsk musiker
Roger Clemens (f 1962), amerikansk baseballspiller
Roger Federer (f 1981), schweizisk tennisspiller

Noter

Se også 
 ROGER - En tidligere dansk tøjbutik

Drengenavne
Vasjka

Vasjka (, ) er en flod i Republikken Komi og Arkhangelsk oblast og en af bifloderne til Mesen fra venstre. Vasjka er 605 km og lang og har et afvandingsareal på 21 000 km². Floden fryser til i slutningen af oktober og er isfri fra begyndelsen af maj. Floden kan besejles op til landsbyen Blagojevo.

Kilder 

Bifloder til Mesen
Dunet dueurt

Dunet dueurt (Epilobium parviflorum) er en flerårig, 30-80 centimeter høj plante i natlys-familien. Arten ligner lådden dueurt, men den er mindre, med kortere kronblade, der har en længde på 7-11 millimeter. Planten er håret med ens lange hår og kun kirtelhåret foroven.

I Danmark er dunet dueurt almindelig ved søer, vandløb og kær.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet  

Dueurt
Kærdueurt

Kærdueurt (Epilobium palustre), ofte skrevet kær-dueurt, er en 20-40 centimeter høj plante i natlys-familien. Kronbladene er blegt rosa-hvide, 5-10 millimeter lange. Støvfanget er kølleformet.

I Danmark er kærdueurt almindelig i kær, væld og fugtige enge.

Kilder og eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Dueurt
Pied-noir

Pied-noir (direkte oversat fra fransk: sortfod) er en fransk befolkningsgruppe, som oprindeligt betegnede franskfødte bosat i de franske kolonier, men som nu mere bruges om hjemvendte kolonister, som nu bor i Frankrig, og deres efterkommere.

De fleste pied-noirs indvandrede fra Fransk Algeriet og Fransk Vestafrika i tiden omkring det franske koloniimperiums opløsning 1958-1962.

Kendte pieds-noirs 
 Louis Althusser (1918-1990), filosof
 Albert Camus (1913-1960), forfatter og nobelprismodtager i litteratur
 Marcel Cerdan (1916-1949), bokser
 Bertrand Delanoë (1950-), borgmester i Paris
 Jacques Derrida (1930-2004), filosof
 Alphonse Juin (1888-1967), marskal
 Bernard-Henri Lévy (1948-), filosof og publicist
 Yves Saint-Laurent (1936-2008), modedesigner

Frankrigs historie
Algeriets historie
Franske ord og vendinger
Peter Fredberg

Peter Fredberg, født 18. maj 1945 i Struer, er en dansk sportsjournalist .

Peter Fredberg blev student fra Aalborghus Statsgymnasium 1964. To dage efter studentereksamen startede han som journalistelev på  Svendborg Avis' Faaborg-redaktion. Han gjorde militærtjeneste 1967-69 som sergent og var journalist på Fyns Tidende 1969-70. Har været på BT siden 1. oktober 1970, hvor han har ishockey, atletik og motion som hovedstofområder. Han har været udsendt til elleve olympiske lege og blev udnævnt til Årets Sportsjournalist 1987. 

Peter Fredberg fik Dansk Atletik Forbunds Belønningsmedalje, DBTUs Guldnål og æresmedlem af Virum-Sorgenfri Bordtennisklub.

Peter Fredberg var 1975-2017 været i løbsledelsen for Eremitageløbet, løbet 122 maratonløb, 
Han har vundet Aalborgmesterskabet i bordtennis og spillet flere end 300 divisionskampe for Aalborg, Faaborg, Svendborg og Virum-Sorgenfri. Har vundet 19 danske veteranmesterskaber i bordtennis og to danske juniormesterskaber i cricket med Aalborg Chang. Er tidligere bestyrelsesmedlem i Danske Rejsejournalister.  

Har skrevet "Verdens hurtigste spil" og "Bordtennis".

Peter Fredberg stoppede på BTs sportsredaktion 1. oktober 2015 efter 45 år, men fortsætter på BT med Eremitageløbet, BT Halvmarathon og motionsstoffet generelt.

Eksterne henvisninger 

 Eremitageløbet 
 Jubilæum - Nordjyske.dk

Sportsjournalister fra Danmark
Journalister ved Berlingske
Cricketspillere fra Danmark
Gærdevikke

Gærdevikke (Vicia sepium), ofte skrevet gærde-vikke, er en 30-70 centimeter høj plante i ærteblomst-familien. Arten er udbredt i Europa og i Vest- og Centralasien. Gærdevikkes stængler er opstigende og klatrende med 5-7-parrede blade, der ender i en grenet slyngtråd. Småbladene er ovale med et lille indhak i spidsen, hvor der befinder sig en kort brod. Blomsterne findes i 3-5-blomstrede klaser, der først er violette, senere grønligt-blå.

I Danmark er gærdevikke almindelig på frodig muldbund i skove og krat. Den blomstrer i maj til juli.

Ekstraflorale nektarier 

Gærdevikke har ekstraflorale nektarier, det vil sige honningkirtler uden for blomsterne. De befinder sig på akselbladenes underside, hvor der udskilles en sukkerholdig saft, der søges af myrer.

Kilder og eksterne henvisninger 

 M. Skytte Christiansen og Henning Anthon: Danmarks Vilde Planter, Branner og Korchs Forlag 1958.
 Arne og Anna-Lena Anderberg: Den virtuella floran, Naturhistoriska riksmuseet 

Vikke
Henning Hauth

Henning Hauth (født 24. august 1931 på Nørrebro i København, død 27. februar 2012) var en dansk sportsjournalist og en af Danmarks mest alsidige idrætsmænd gennem tiderne. Han vandt fire danske mesterskaber i tre idrætsgrene samme år og var på landsholdet i både og bordtennis og cricket.

Idrætsmeriter 
Hauth voksede op på Vesterbro i København. Han præsterede som 20-årig i 1952 at vinde fire danske mesterskaber i tre idrætsgrene: I fodbold og cricket med AB, i holdturneringen i bordtennis med Københavns Bordtennis Klub samt i herredouble med Christian Juhl.

Fodbold 
Hauth var med til at vinde DM i 1952 og kvalificerede sig til pokalfinalen med AB i 1956.

Bordtennis 
Hauth vandt 15 danske mesterskaber i bordtennis. Det blev til 10 holdmesterskaber med Københavns Bordtennis Klub, tre mesterskaber i herredouble og to i mixed double med hustruen Birthe. Familien Hauth har sammenlagt 33 danske mesterskaber; Henning Hauths (15 DM-titler), hustru Birthe (6 DM-titler), sønnen Lars (10 DM-titler) og datteren Dorte (7 DM-titler). De har alle været på bordtennislandsholdet, dertil kommer flere nordiske mesterskaber.

Cricket 
Hauth var med på det første cricketlandshold i 1954, der spillede mod det stærke engelske universitetshold Oxford i Hjørring.

Tennis 
I tennis spillede Hauth i flere år i landets bedste række (1. division) som første single for Kløvermarkens Tennis Klub og vandt også flere danske veteranmesterskaber i både single og double for Hørsholm/Rungsted Tennisklub.

Sekretær i Dansk Boldspil Union 
Hauth tog en handelsuddannelse og efter endt soldatertid fik han et kontorjob som sekretær i Dansk Boldspil Union. 16. juli 1960 var han med på den katastrofale rejse, hvor DBU havde lejet tre fly for at flyve spillere og ledere til Herning for at spille en OL-forberedelseskamp. Et af flyene var i stykker, så Hauth og fire andre ledere blev sendt med taxi til Jylland. Et af de to resterende fly styrtede ned og otte danske fodboldspillere omkom.

Karrieren som sportsjournalist 
Hauth startede som sportsjournalist på B.T. i 1961 og kom 1965 til Berlingske Tidende hvor han var redaktionssekretær frem til 1978. Gik derefter til og Danmarks Radio hvor han en periode var fungerende sportschef på DR Sporten. På DR stod han i mange år for søndagssport på P3, frem til sin pensionering i slutningen af 1990'erne. 
I 1970 fik han prisen som Årets Sportsjournalist.

Hauth har været pressechef ved tennisturneringen Copenhagen Open og ved flere store bordtennisbegivenheder som Europa TOP 12 i KB-Hallen 1993 og senere Danish Open i Farum. Han var redaktør af Bordtennisbladet i adskillige år.

Referencer

Eksterne henvisninger 
 
 [ Dansk Bord Tennis Union - Mindeord for Henning Hauth]
 Dansk Bord Tennis Union - Danmarksturneringen
 

Fodboldspillere fra Danmark
Cricketspillere fra Danmark
Bordtennisspillere fra Danmark
Tennisspillere fra Danmark
Sportsjournalister fra Danmark
Ansatte i DR
Journalister ved Berlingske
Replicant (flertydig)

Replicant har flere specialiseringer:
 Replicant - en replicant er en biogenereret androide i science-fiction filmen Blade Runner (1982).
 Replicant (film)
 Replicant (operativsystem) - et frit og åbent source software operativsystem baseret på CyanogenMod, hvis mål er at erstatte alle proprietære Android komponenter med deres tilsvarende frie software komponenter.
CyanogenMod

CyanogenMod er et open source-operativsystem til smartphones og tavlecomputere, baseret på Google Android mobilplatform. CyanogenMod er udviklet som fri og åben source software baseret på Googles officielle Android-udgivelse med tilføjet original og tredje-partskildekode.

CyanogenMod vedligeholdes ikke længere. Koden blev i december 2016 "forked" og videreudvikles nu af et udviklerfællesskab under navnet LineageOS.

Understøttede enheder

Kilder/referencer

Se også 
 Android rooting
 Replicant (operativsystem) - et frit og åbent source software operativsystem baseret på CyanogenMod, hvis mål er at erstatte alle proprietære Android komponenter med deres tilsvarende frie software komponenter.

Eksterne henvisninger 
 http://www.cyanogenmod.org/  (udgået websted)
 Wiki  (udgået websted)
 Supported devices  (udgået websted)
 Android Source Code Project
 

Google Android
Mobile styresystemer
Indlejrede Linuxdistributioner
Frie styresystemer
Frie systemprogrammer
Enheder understøttet af CyanogenMod

CyanogenMod (kort CM) understøtter officielt over 220 enheder for versionerne CM 6 til CM 12, med eksperimentielle, natlige, månedlige og stabil bygninger for flere enheder. Enheder som anses for officielt understøttet omfatter følgende:

Eksterne henvisninger 
 http://www.cyanogenmod.org/ 
 Official website of Supported devices 
 CyanogenMod Wiki 
 Official CyanogenMod download page 
 CyanogenMod on Google+ 
 Android Source Code Project 

Telekommunikation
Byte-code

Byte-Code, også kendt som p-code (portable code), er et instruktionssæt, til en fortolker (engelsk: interpreter).

Det er i modsætning til menneske-læsbar kildekode, kompakte talkoder, konstanter, og referencer (normalt numeriske adresser), der encoder resultatet af parsing og semantisk analyse, af ting som type, scope og nesting depths af program objekter. Oversættelsen tillader derfor langt bedre ydelse end direkte fortolkning af kildekode.

Programmering
Aonach Mòr

Aonach Mòr er et bjerg i højlandet i Skotland. Det ligger omtrent 3 km nordøst for Ben Nevis, der er det højeste bjerg på de Britiske Øer, på sydsiden af Glen Spean, nær byen Fort William. Nevis højderyggen er et skisportssted der ligger på de nordlige bakkedrag af toppen. Brugen af dette navn har givet en del kontroverser, da nogle har betragtet det som en bevidst ændring af et indfødt navn.

Navnet Aonach Mòr betyder, at det er større end naboen tæt mod syd Aonach Beag (lille højderyg), der er forbundet med et højt bealach. Navnet referer dog til de fleste af bjergene set fra dalen, sanerer end deres højde over havets overflade: toppen af Aonach Mèr er i virkeligheden 13 meter lavere end toppen af Aonach Beag.

Skisportsstedet har en gondollift og flere stolelifte og slæbelifte. Om vinteren bruges de til ski og snowboard; om sommeren bliver gondolen brugt til at transportere cykelryttere op til toppen til såkaldt downhill cykling. Den bruges også af paraglidere til at nå op til flere forskellige startpunkter.

Den nemmeste vej til toppen er at tage gondolen til 650 meters højde, og gå det sidste stykke. Mere traditionelt bliver bjerget besteget fra syd fra Glen Nevis;. Aonach Mòr bliver næsten altid besteget sammen med Aonach Beag.

Nevis Højderyggen har været vært til Mountain Bike World Cup tolv gang (2002-2006, 2008-2014), og ligeledes til Mountain Bike World Championships i 2007.

Aonach Mor's Coire an Lochain har rekorden for Skotland længste varige snedækkede område hvilket ligger i 1120 meter højde. Under Stormen Bodil i efteråret 2013 blev der målt vindstød med en hastighed af 229 km/t (63,6 m/s) på Aonach Mòr, hvilket var det kraftigste vindstød under uvejret i hele Europa.

Referencer 

Skotlands geografi
Bjerge i Storbritannien
Vintersportssteder i Storbritannien
Cicada 3301

Cicada 3301 er et navn givet til en ukendt organisation, der tre gange har udgivet komplekse puslespil på nettet, med intentionen, efter eget udsagn, at rekruttere kryptologer og computerhackere. Det vides ikke endnu hvem der står bag Cicada 3301, men manges teorier peger imod det som et rekrutteringsværktøj for NSA, CIA, MI6 eller en cybergruppe. Men spænder så vidt som muligheden for f.eks. en markedsføringskampagne.

Baggrund 
Den 5. januar 2012 blev en engelsksproget besked lagt på 4chans random-board "/ b /", hvori det blev meddelt, at man søgte intelligente individer til at løse gåden. Beskeden var underskrevet 3301.

Den 5. januar 2013, præcis et år efter den første forekomst, vendte underskriverne 3301 tilbage til 4chan og en anden puslespilsrunde blev lanceret: "Hello again. Our search for intelligent individuals now continues."

Den 6. januar 2014 begyndte tredje runde, denne gang blev gåden lagt på Twitter, sammen med teksten "Hello. Epiphany is upon you. Your pilgrimage has begun. Enlightenment awaits."

Navnet 
Cicada 3301-meddelelser benytter sig af et logo med billedet af en cikade (eng: Cicada) og underskrives med "3301". Samtidig er der en vis sammenhæng mellem cikaderne og tallet 3301 - visse arters parringscyklus er på 13 eller 17 år, der sammen med tallet 3301 er primtal.

Referencer 

Internetfænomener
Epistemisk indstilling

En epistemisk indstilling er en mental tilstand, som en agent har i forhold til et udsagn. Epistemiske indstillinger formodes ofte at være grundlæggende tankeenheder, med et indhold - i form af udsagn - der enten er sandt eller falsk. En agent kan have forskellige epistemiske indstillinger til det samme udsagn (f.eks. "S er overbevist om at hendes ispind er kold" og "S frygter at hendes ispind er kold”).

Lingvistisk set angives epistemiske indstillinger med et udsagnsord (eksempelvis "frygter"), der styrer en indlejret "at"-bestemmelse, eksempelvis "Sally frygtede at tabe".

Epistemiske indstillinger har tilpasningsretninger: nogle er tiltænkt at reflektere verden, mens andre skal påvirke den.

Yderligere læsning 
 Awbrey, J. and Awbrey, S.(1995), "Interpretation as Action: The Risk of Inquiry", Inquiry: Critical Thinking Across the Disciplines 15, 40–52.

 Cresswell, M.J. (1985), Structured meanings. The semantics of propositional attitudes. MIT Press, Cambridge & London 1985.

 Quine, W.V. (1956), "Quantifiers and Propositional Attitudes", Journal of Philosophy 53 (1956). Reprinted, pp. 185–196 in Quine (1976), Ways of Paradox.

 Quine, W.V. (1976), The Ways of Paradox, and Other Essays, 1st edition, 1966. Revised and enlarged edition, Harvard University Press, Cambridge, MA, 1976.

 Quine, W.V. (1980 a), From a Logical Point of View, Logico-Philosophical Essays, 2nd edition, Harvard University Press, Cambridge, MA.

 Quine, W.V. (1980 b), "Reference and Modality", pp. 139–159 in Quine (1980 a), From a Logical Point of View.

 Ramsey, F.P. (1927), "Facts and Propositions", Aristotelian Society Supplementary Volume 7, 153–170. Reprinted, pp. 34–51 in F.P. Ramsey, Philosophical Papers, David Hugh Mellor (ed.), Cambridge University Press, Cambridge, UK, 1990.

 Ramsey, F.P. (1990), Philosophical Papers, David Hugh Mellor (ed.), Cambridge University Press, Cambridge, UK.

 Runes, Dagobert D. (ed.), Dictionary of Philosophy, Littlefield, Adams, and Company, Totowa, NJ, 1962.

 Russell, Bertrand (1912), The Problems of Philosophy, 1st published 1912. Reprinted, Galaxy Book, Oxford University Press, New York, NY, 1959. Reprinted, Prometheus Books, Buffalo, NY, 1988.

 Russell, Bertrand (1918), "The Philosophy of Logical Atomism", The Monist, 1918. Reprinted, pp. 177–281 in Logic and Knowledge: Essays 1901–1950, Robert Charles Marsh (ed.), Unwin Hyman, London, UK, 1956. Reprinted, pp. 35–155 in The Philosophy of Logical Atomism, David Pears (ed.), Open Court, La Salle, IL, 1985.

 Russell, Bertrand (1956), Logic and Knowledge: Essays 1901–1950, Robert Charles Marsh (ed.), Unwin Hyman, London, UK, 1956. Reprinted, Routledge, London, UK, 1992.

 Russell, Bertrand (1985), The Philosophy of Logical Atomism, David Pears (ed.), Open Court, La Salle, IL.

 Galitsky, Boris (2012), Exhaustive simulation of consecutive mental states of human agents, Knowledge-Based Systems 

Bevidsthedsfilosofi
Erkendelsesteori
Lingvistik